wannaphong/clean_thaiwikipedia huggingface dataset:
# เซ็นเซอร์ชนิดเหนี่ยวนำ
เซ็นเซอร์ชนิดเหนี่ยวนำ    คือ เซ็นเซอร์ประเภทหนึ่งที่ถูกออกแบบมาเพื่อใช้ในงานตรวจจับวัตถุประเภทโลหะ โดยใช้หลักการเหนี่ยวนำของสนามแม่เหล็กไฟฟ้าในการทำงาน สามารถทำงานได้โดยไม่มีการสัมผัสกับตัวของวัตถุ

 ส่วนประกอบของเซ็นเซอร์ชนิดเหนี่ยวนำ 
 ขดลวด (Coil) มีหน้าที่ปล่อยสนามแม่เหล็กไฟฟ้าความถี่สูง ผ่านบริเวณด้านหน้าของเซ็นเซอร์ เพื่อคอยตรวจจับโลหะที่เคลื่อนที่ผ่านเข้ามา
 วงจรกำหนิดความถี่ (Oscillator) เป็นจุดส่งสัญญาณไฟฟ้าไปยังส่วนขดลวด โดยความถี่นี้มีความจำเป็นมากต่อกระบวนการสร้างสนามแม่เหล็กไฟฟ้า
 วงจรขยาย (Amplifier) ทำหน้าที่ขยายสัญญาณ ที่เกิดจากการเปลี่ยนแปลงค่าความเหนี่ยวนำที่เกิดขึ้น
 วงจรทริกเกอร์ (Trigger) ทำหน้าที่ประมวลค่าความเปลี่ยนแปลงของสนามแม่เหล็กไฟฟ้าว่าอยู่ในเกณฑ์ใด ต่อจากนั้นก็จะสั่งการไปยังภาค output ให้ทำการเปลี่ยนแปลงสถานะ
 Output driver เป็นภาคสุดท้ายของวงจร ซึ่งมีส่วนสำคัญในการสร้างสัญญาณเอาต์พุต ให้ได้ตามระดับมาตรฐานที่สามารถใช้งานกับตัวอุปกรณ์ที่มาเชื่อมต่อได้ เช่น คอนโทรลเลอร์ หรือ รีเลย์ เป็นต้นหลักการทำงานของ Inductive Proximity Sensor
# จักรพรรดิเหียป ฮหว่า
สมเด็จพระจักรพรรดิเหียป ฮหว่า  พระนามเดิม เจ้าชายเหงียน ฟุก ห่ง เสิ่ต  เป็นจักรพรรดิองค์ที่ 6 แห่งราชวงศ์เหงียน และทรงครองราชย์เพียง 4 เดือน (กรกฎาคม ค.ศ. 1883 – 29 พฤศจิกายน ค.ศ. 1883)

สมเด็จพระจักรพรรดิเหียป ฮหว่า เป็นพระราชโอรสองค์ที่ 29 แห่งสมเด็จพระจักรพรรดิเถี่ยว จิ  หลังจากที่สมเด็จพระจักรพรรดิสุก ดึ๊ก พระภาติยะ ทรงถูกเสนาอำมาตย์บังคับสละราชสมบัติหลังจากขึ้นครองราชย์เพียงแค่ 3 วัน พระองค์ได้ทรงอ้างสิทธิ์ของราชวงศ์เพื่อครองราชบัลลังก์ อย่างไรก็ตาม พระองค์กลับทรงพ่ายแพ้ต่อการรบกับกองทัพเรือฝรั่งเศสในยุทธการที่ถ่วนอาน (Battle of) ในเดือนสิงหาคม ค.ศ. 1883 และในวันที่ 25 สิงหาคม ค.ศ. 1883 พระองค์ทรงทำสัญญากับฝรั่งเศสซึ่งมีผลให้เวียดนามกลายเป็นรัฐในอารักขาของฝรั่งเศส นับเป็นจุดจบของเอกราชเวียดนาม หลังจากนั้น พระองค์ทรงถูกเสนาอำมาตย์ขับออกจากราชบัลลังก์และบังคับให้กระทำอัตวินิบาตกรรม
# ชาลส์ บราวน์
ชาลส์ บราวน์ เป็นนักเทนนิสชาวแคนาดา เขาแข่งจนมาถึงรอบรองชนะเลิศประเภทชาวเดี่ยวในการแข่งขัน โอลิมปิกฤดูร้อน 1908 และเขาได้เข้าแข่งขันใน ทวิลเบิลแชมป์เปี้ยนชิพส์ ในปี 1904
# สมเด็จพระมหามุนีวงศ์
สมเด็จพระมหามุนีวงศ์ เป็นสมณศักดิ์สมเด็จพระราชาคณะรูปหนึ่งในฝ่ายธรรมยุติกนิกาย มีพระเถระที่เคยดำรงสมณศักดิ์นี้มาแล้ว 4 รูป

 รายนาม 
ปัจจุบันมีพระเถระที่เคยดำรงสมณศักดิ์ที่สมเด็จพระมหามุนีวงศ์ มาแล้วรวม 3 รูป ได้แก่
 ลำดับที่  รายนาม  วัด  ดำรงสมณศักดิ์ 1  สมเด็จพระมหามุนีวงศ์ (สนั่น จนฺทปชฺโชโต)  วัดนรนาถสุนทริการาม  พ.ศ. 2532–2541 2  สมเด็จพระมหามุนีวงศ์ (อัมพร อมฺพโร)  วัดราชบพิธสถิตมหาสีมารามราชวรวิหาร  พ.ศ. 2552–2560 3  สมเด็จพระมหามุนีวงศ์ (พิจิตร ฐิตวณฺโณ)  วัดโสมนัสราชวรวิหาร  พ.ศ. 2562–2567 3  สมเด็จพระมหาวชิรมุนีวงศ์ (บุญเรือง ปุญฺญโชโต)  วัดพระศรีมหาธาตุวรมหาวิหาร  พ.ศ. 2568-ปัจจุบัน

 ฐานานุกรม 
สมเด็จพระมหามุนีวงศ์ มีฐานานุศักดิ์ตั้งฐานานุกรมได้ 10 รูป ดังนี้
 พระครูปลัดสัมพิพัฒนเมธาจารย์ ไพศาลธรรมโสภิต ศาสนกิจดิลก สังฆานุนายก
 พระครูวินัยธร
 พระครูธรรมธร
 พระครูพิศาลสรนาท พระครูคู่สวด
 พระครูพิลาศสรธรรม พระครูคู่สวด
 พระครูพิพัฒน์ธรรมกิจ พระครูรองคู่สวด
 พระครูพิศิษฎ์ธรรมนิเทศ พระครูรองคู่สวด
 พระครูสังฆกิจจานุรักษ์
 พระครูสมุห์
 พระครูใบฎีกา
# ยาโรสลัฟ แฮย์โรฟสกี
ยาโรสลัฟ แฮย์โรฟสกี (, ; 20 ธันวาคม ค.ศ. 1890 – 27 มีนาคม ค.ศ. 1967) เป็นนักเคมีและนักประดิษฐ์ชาวเช็ก เกิดที่กรุงปราก ราชอาณาจักรโบฮีเมีย (ปัจจุบันอยู่ในประเทศเช็กเกีย) เป็นบุตรของแลโอโปลต์และคลารา (นามสกุลเดิม ฮาเนิล ฟ็อน เคียร์ชทร็อย)http://www.steinbauer.biz/familytree/Rodokmeny.htm#_Toc219631234 แฮย์โรฟสกีเรียนวิชาเคมี ฟิสิกส์ และคณิตศาสตร์ที่มหาวิทยาลัยชาลส์ ระหว่าง ค.ศ. 1910–1914 แฮย์โรฟสกีเดินทางไปเรียนต่อที่มหาวิทยาลัยคอลเลจลอนดอน ในช่วงสงครามโลกครั้งที่หนึ่ง แฮย์โรฟสกีทำงานเป็นนักเคมีและนักรังสีวิทยาในโรงพยาบาลทหาร หลังสงคราม แฮย์โรฟสกีทำงานเป็นผู้ช่วยของศาสตราจารย์โบฮุสลัฟ เบราเนอร์ ที่สถาบันเคมีวิเคราะห์ มหาวิทยาลัยชาลส์ ต่อมาใน ค.ศ. 1926 แฮย์โรฟสกีดำรงตำแหน่งศาสตราจารย์ด้านเคมีฟิสิกส์คนแรกของมหาวิทยาลัยชาลส์Jaroslav Heyrovsky - Biographical - Nobelprize.org

ในปี ค.ศ. 1922 แฮย์โรฟสกีค้นพบกระบวนการโพลาโรกราฟี ซึ่งเป็นหนึ่งในวิธีวัดศักย์ไฟฟ้าทางไฟฟ้าเคมีElectrochemistry - Institute for Innovative Learning - Mahidol University การค้นพบและการพัฒนากระบวนการนี้ทำให้แฮย์โรฟสกีได้รับรางวัลโนเบลสาขาเคมีใน ค.ศ. 1959The Nobel Prize in Chemistry 1959 - Nobelprize.org

ด้านชีวิตส่วนตัว แฮย์โรฟสกีแต่งงานกับมารี โกราโนวา ใน ค.ศ. 1926 มีบุตรด้วยกัน 2 คน แฮย์โรฟสกีเสียชีวิตใน ค.ศ. 1967 ต่อมาชื่อของเขาได้รับการนำไปตั้งเป็นชื่อของแอ่งดวงจันทร์Jaroslav Heyrovsky - NNDB.com
# แลวิน-บแชสกี
แลวิน-บแชสกี  เป็นเมืองทางตะวันตกเฉียงใต้ของประเทศโปแลนด์ มีเนื้อที่ 10.35 ตารางกิโลเมตร ใน ค.ศ. 2011 เมืองนี้มีประชากร 36,841 คน

หลังจากที่ประชากรชาวเยอรมันถูกขับไล่ออกจากเมือง เมืองได้อยู่ภายใต้การปกครองของประเทศโปแลนด์ และได้เปลี่ยนชื่อเมืองเป็น แลวิน-บแชสกี และเมืองได้เป็นส่วนหนึ่งของจังหวัดวรอตสวัฟ ในปี ค.ศ. 1950 เมืองได้รับการโอนย้ายไปอยู่ในจังหวัดออปอแล 

ประชากร
พีระมิดประชากร (หญิงต่อชาย) ที่แลวิน-บแชสกีใน ค.ศ. 2014:http://www.polskawliczbach.pl/Lewin_Brzeski, w oparciu o dane GUS.
690x480px

ภูมิอากาศ
# กวอกูแวก
กวอกูแวก (, ; ;) เป็นเมืองทางตอนใต้ของประเทศโปแลนด์ อยู่ในเขตจังหวัดออปอแลใกล้กับพรมแดนสาธารณรัฐเช็ก ห่างจากเมืองหลักออปอแล 35 กิโลเมตร เมืองก่อตั้งขึ้นในศตวรรษที่ 11 มีเนื้อที่ 22.06 ตารางกิโลเมตร ใน ค.ศ 2006 มีประชากร 5,816 คน

ตั้งแต่ ค.ศ. 2009 เมืองมี 2 ภาษาอย่างเป็นทางการคือ ภาษาโปแลนด์และภาษาเยอรมัน
# ออตมูคุฟ
ออตมูคุฟ  เป็นเมืองในประเทศโปแลนด์ อยู่ในเขตจังหวัดออปอแล มีเนื้อที่ 27.83 ตารางกิโลเมตร ในปี ค.ศ 2006 มีประชากร 5,261 คน

ก่อนปี ค.ศ. 1945 บริเวณนี้เป็นส่วนหนึ่งของเยอรมนี และหลังจากสงครามโลกครั้งที่สองเมืองอยู่ภายใต้การปกครองของประเทศโปแลนด์ และได้ขับไล่ประชากรชาวเยอรมันออกจากเมือง ตามมติข้อตกลงพ็อทซ์ดัม

 ระเบียบภาพ
# อิมมอร์ทัล (วงดนตรี)
อิมมอร์ทัล  เป็นวงแบล็กเมทัลจากแบร์เกน, ประเทศนอร์เวย์ ก่อตั้งขึ้นในปี 1990 โดยนักร้องนำและมือกีตาร์แอ็บบาธ ดูมม ออคคัลตา (Abbath Doom Occulta) และอดีตมือกีตาร์เดมอนแนซ ดูม ออคคัลตา (Demonaz Doom Occulta) ร่วมกับมือกลองอีกหลายคนเช่น กริม (Grim) อาร์มาเกดดา (Armagedda) และเฮลล์แฮมเมอร์ (Hellhammer) ในสตูดิโออัลบั้ม 3 อัลบั้มแรก และต่อมาได้เปลี่ยนมือกลองอีกเป็น ฮอร์กห (Horgh) ในปี 1996

อิมมอร์ทัลจัดเป็นวงแบล็กเมทัลไม่สุดโต่งดังเช่นวงแบล็กเมทัลยุคแรกเป็นกัน โดยเนื้อหาเพลงของวงใช้ธีม บลาชิลฮ์ (Blashyrkh) ซึ่งเกี่ยวข้อง "ปีศาจและสงคราม" แรงบันดาลใจของบลาชิลฮ์มาจากอารมณ์อันโดดเดี่ยวของแอ็บบาธในแบร์เกน ซึ่งมาจากบรรยากาศมนนอร์เวย์ เช่น ภูมิทัศน์ในเมืองหิมะ ป่าไม้ ภูเขา ความมืด หมอก และธารน้ำแข็ง อิมมอร์ทัลไม่เคยแต่งเนื้อหาที่เกี่ยวกับลัทธิซาตาน แต่ถึงอย่างไรก็ดีในอัลบั้มแรกได้รับการอ้างถึงว่าเป็นซาตานเล็กน้อย แต่ไม่เคยมีเนื้อหาที่โจมตีศาสนาเลย

อิมมอร์ทัล ได้รับการโหวตจากคนภายนอกบนเว็บไซด์เดอะท็อปเทนส์ (TheTopTens) ในหัวข้อ "วงแบล็กเมทัลที่ดีที่สุด" ด้วยอันดับ 1Best Black Metal Bands, The Top Tens .สืบค้นเมื่อ 16/03/2016 และอันดับที่ 6 ในหัวข้อ "30 วงแบล็กที่ดีที่สุด" จากเว็บไซด์เรตยัวร์มิวสิก (Rate Your Music)The 30 Best BLACK METAL-bands!, Rate Your Music .สืบค้นเมื่อ 16/03/2016 อิมมอร์ทัล เป็นวงแบล็กเมทัลไม่กี่วงที่มีภาพลักษณ์ไม่โหดร้ายดังเช่นวงแบล็กเมทัลอื่นๆ วงมักจะถ่ายรูปแต่งกายคู่กับอาวุธยุคกลางแบบพวกไวกิง นอกจากนี้วงยังถูกนำภาพมาล้อเลียนเชิงขำขันในโลกอินเทอร์เน็ต ทั้งการนำแมวขอบตาดำมาตัดต่อใส่ภาพถ่ายร่วมสมาชิกวงExplore these ideas and more!, P interest .สืบค้นเมื่อ 16/03/2016 และนำมาตัดต่อในรูปภาพอื่นๆอีกเป็นจำนวนมาก เป็นต้น

ในเดือนมีนาคม 2015 แอ็บบาธได้ประกาศออกจากวงและออกไปตั้งวงในชื่อเดียวกับเขา "แอ็บบาธ" แต่ถึงอย่างไรก็ดี ในเดือนสิงหาคม 2015 เดมอแนซและฮอร์กหได้ออกมากล่าวว่า "วงจะไม่หยุดเพียงเท่านี้" และจะยังคงวงไว้ต่อแม้ปราศจากแอ็บบาธ

 ผลงานดนตรี 
 อัลบั้ม 
Diabolical Fullmoon Mysticism (1992)
Pure Holocaust (1993)
Battles in the North (1995)
Blizzard Beasts (1997)
At the Heart of Winter (1999)
Damned in Black (2000)
Sons of Northern Darkness (2002)
All Shall Fall (2009)
Northern Chaos Gods (2018)

 อื่นๆ 
Suffocate (demo, 1991)
Immortal (EP, 1991)
Masters of Nebulah Frost (VHS, 1995)
True Kings of Norway (5-way split, 2000)
Live at BB Kings Club New York (DVD, 2003)
Valley of the Damned / Hordes of War (2–way split, 2009)
The Seventh Date of Blashyrkh (DVD, 2010)

สมาชิก

สมาชิกปัจจุบัน
 Demonaz Doom Occulta (Harald Nævdal) – นักแต่งเพลง (1990–2003, 2006–ปัจจุบัน), กีตาร์ (1990–1997)
 Horgh (Reidar Horghagen) – กลอง (1996–2003, 2006–ปัจจุบัน)

สมาชิกในอดีต

 Abbath Doom Occulta (Olve Eikemo) – เสียงร้อง (1990-2003, 2006-2015), กีตาร์ (1998–2003, 2006–2015), กีตาร์เบส (1990–1998), กลอง (1993–1994)
 Apollyon (Ole Jørgen Moe) – กีตาร์เบส (2006–2015)
 Armagedda – กลอง (1990–1992)
 Jörn Tonsberg – กีตาร์ (1990–1991)
 Iscariah (Stian Smørholm) – กีตาร์เบส (1999–2002)

ไทม์ไลน์
<div align="left">
# แอชลีย์ เฟรเซอร์
แอชลีย์ ลิน เฟรเซอร์ ( 15 ธันวาคม ค.ศ. 1989 —) เป็นนักกีฬาวอลเลย์บอลหญิงชาวอเมริกัน และเป็นผู้เล่นให้สโมสรบางกอกกล๊าสประวัติแอชลีย์ เฟรเซอร์รู้จักกับเธอให้มากขึ้น : แอชลีย์ เฟรเซอร์ แห่งสุพรีม-ชลบุรี

 สังกัดสโมสร 
  คาเอสเซเบอร์ลิน  (2013–2014)
  เซเดอีรูญาวอลเลย์  (2014–2015)
  สุพรีม ชลบุรี (2015–2016)
  บางกอกกล๊าส (2016–2017)
# มนุษย์ยักษ์จอมพลัง
มนุษย์ยักษ์จอมพลัง  เป็นภาพยนตร์ซูเปอร์ฮีโรของอเมริกา สร้างมาจากตัวละครที่ชื่อว่าฮัลค์ของสแตน ลี,แจ็ค เคอร์บี้จากมาร์เวลคอมิกส์ กำกับโดยหลี่ อัน อำนวยการสร้างอวิ อราด,แลร์รี่ เจ. ฟรังโก้,เกล แอนน์ เฮิร์ด,เจมส์ สแชมส์ อีริก บานา,เจนนิเฟอร์ คอนเนลลี,แซม เอลลิออท,จอช ลูคัส,นิค โนลท์จัดจำหน่ายโดยยูนิเวอร์แซล พิคเจอร์ส

ภาพยนตร์ออกฉายในสหรัฐอเมริกาวันที่20 มิถุนายน ปีพ.ศ. 2546

นักแสดง
อีริก บานา รับบทเป็น ดร.บรูซ แบนเนอร์ / ฮัลค์  
 ไมค์ เออร์วิน รับบทเป็น บรูซ แบนเนอร์ วัย16ปี
 ไมเคิล โครเนนเบิร์ก รับบทเป็น บรูซ แบนเนอร์ วัย4ปี	
 เดวิด โครเนนเบิร์ก รับบทเป็น บรูซ แบนเนอร์ วัย2ปี

เจนนิเฟอร์ คอนเนลลี รับบทเป็น เบ็ตตี้ รอสส์
 ไรอันนอน ลีก ไรท์ รับบทเป็น เบ็ตตี้ รอสส์ วัยเด็ก

แซม เอลเลียต รับบทเป็น นายพล ธันเดอร์โบลท์ รอสส์ 
ท็อด ทีเซ่น รับบทเป็น ธันเดอร์โบลท์ รอสส์ วัยหนุ่ม

จอช ลูคัส รับบทเป็น เมเจอร์ เกล็น ทัลบ็อท
นิค โนลเต รับบทเป็น ดร. เดวิด "เดฟ" แบนเนอร์"
พอล เคอร์ซี่ย์ รับบทเป็น เดวิด แบนเนอร์ วัยหนุ่ม

คาร่า บูโอโน่ รับบทเป็น อีดิธ แบนเนอร์
ซีเลีย เวสตัน รับบทเป็น คุณนาย เครนท์ซเลอร์
เควิน แรนคิน รับบทเป็น ฮาร์เปอร์
# ดอบรอแจญ
ดอบรอแจญ  เป็นเมืองทางตะวันตกเฉียงใต้ของประเทศโปแลนด์ อยู่ในเขตจังหวัดออปอแล มีเนื้อที่ 19.46 ตารางกิโลเมตร ในปี ค.ศ 2006 มีประชากร 4,168 คน ในช่วงสงครามโลกครั้งที่สอง นาซีเยอรมนีได้เข้ามาประกอบอาชีพในเมืองนี้

เมืองได้เป็นส่วนหนึ่งของจักรวรรดิฮาพส์บวร์คจนกระทั่งในปี ค.ศ. 1742 เมื่อสงครามไซลีเชียครั้งที่ 1 เมืองได้ถูกราชอาณาจักรปรัสเซียยึดครองตามสนธิสัญญาเบร็สเลา และเมืองได้กลายเป็นส่วนหนึ่งของจักรวรรดิเยอรมันในปี ค.ศ. 1871

 แหล่งข้อมูลอื่น 
 Official site 
 Jewish Community in Dobrodzień on Virtual Shtetl
# เอชเคเอกซ์เพรส
ฮ่องกงเอ็กซเพรส  หรือ เอชเคเอกซ์เพรส  เป็นสายการบินราคาประหยัดสัญชาติฮ่องกง ที่มีสำนักงานใหญ่และฐานการบินหลักที่ท่าอากาศยานนานาชาติฮ่องกง สายการบินเป็นสายการลูกของคาเธ่ย์แปซิฟิค และให้บริการเที่ยวบินสู่จุดหมยปลายทางภายในภูมิภาคเอเชียตะวันออก ซึ่งมีจีน ญี่ปุ่น เกาหลีใต้ ไต้หวัน เวียดนาม และไทย โดยใช้เครื่องบินตระกูลแอร์บัส เอ320  retrieved 27 September 2013

 จุดหมายปลายทาง 

 ข้อตกลงการบินร่วม 
เอชเคเอกซ์เพรสได้มีข้อตกลงการบินร่วมกับสายการบินต่างๆ ดังนี้:
 คาเธ่ย์แปซิฟิค

 ฝูงบิน 
thumb|แอร์บัส เอ320-200 ของเอชเคเอกซ์เพรสในลวดลายเก่า
thumb|แอร์บัส เอ321นีโอของเอชเคเอกซ์เพรส
 ฝูงบินปัจจุบัน 
ณ เดือนตุลาคม ค.ศ. 2024 เอชเคเอกซ์เพรสมีเครื่องบินประจำการในฝูงบิน:

+ ฝูงบินของเอชเคเอกซ์เพรส     แอร์บัส เอ320-2007—180แอร์บัส เอ320นีโอ108188แอร์บัส เอ321-20013—230แอร์บัส เอ321นีโอ1016236ส่งมอบจนถึงปี ค.ศ. 2029รวม4024
เอชเคเอกซ์เพรสมีอายุฝูงบินเฉลี่ย 7.5 ปี

 ฝูงบินในอดีต 
thumb|โบอิง 737-800 ของเอชเคเอกซ์เพรสในอดีต ขณะสวมลวดลายของเอชเอ็นเอกรุ๊ป
เอชเคเอกซ์เพรสเคยให้บริการเครื่องบินต่างๆ ในฝูงบินดังนี้::
+ ฝูงบินของเอชเคเอกซ์เพรสในอดีต    โบอิง 737-800820072013เอ็มบราเออร์ อี170420052007
# อิลยาดาเกย์มาดากรังจี
อิลยาดาเกย์มาดากรังจี  เป็นเกาะแห่งหนึ่งซึ่งอยู่นอกชายฝั่งรัฐเซาเปาลูในบราซิล บางครั้งถูกเรียกว่า เกาะงูคลั่ง เพราะเป็นเกาะที่เต็มไปด้วยงูพิษจำนวนมากอาศัยอยู่ ดังนั้นจึงกลายเป็นสถานที่อันตรายมากทำให้ไม่มีมนุษย์อาศัยอยู่หรือเข้าไปรุกรานเลย เกาะแห่งนี้มีงูพิษชนิดหนึ่งชื่อ โกลเดนแลนซ์เฮด (golden lancehead) เป็นงูพิษที่มีความรุนแรงมากกว่างูพิษบนแผ่นดินใหญ่ถึงห้าเท่า และจัดว่าเป็นงูถิ่นเดียวที่มีถิ่นอาศัยอยู่บนเกาะเท่านั้น โดยอาศัยอยู่อย่างหนาแน่นมาก ประมาณกันไว้ว่ามีงูชนิดนี้มากกว่า 5,000 ตัวบนเกาะ ดังนั้นกองทัพเรือประจำประเทศบราซิลประกาศให้เกาะนี้เป็นเขตหวงห้ามไม่ให้ประชาชนเข้าไป เพื่อป้องกันอันตราย แต่บางครั้งก็มีการยกเว้นให้กับนักวิทยาศาสตร์ให้เข้าไปทำการศึกษาได้อยู่บ้างเป็นบางครั้ง

ประวัติศาสตร์
Ilha da Queimada Grande มีพันธุ์ไม้หลากหลายชนิด เกาะนี้บางส่วนปกคลุมด้วยป่าฝนและบางส่วนเป็นโขดหิน มีพื้นที่โล่งหญ้าเป็นผลมาจากการตัดไม้ทำลายป่า การตัดไม้ทำลายป่าเป็นที่มาของชื่อเกาะ: คำว่า "Queimada" เป็นภาษาโปรตุเกส แปลว่า "ไฟป่า" เมื่อชาวบ้านพยายามแผ้วถางที่ดินเพื่อทำสวนกล้วยบนเกาะ พวกเขาพยายามแผ้วถางป่าฝนด้วยไฟ ในปี ค.ศ. 1909 ประภาคารถูกสร้างขึ้นสำหรับเรือเพื่อใช้หางเสือของเรือบังคับทิศทางออกจากเกาะ มนุษย์คนสุดท้ายออกจากเกาะเมื่อประภาคารทำงานอัตโนมัติ
# จักรพรรดิสุก ดึ๊ก
สมเด็จพระจักรพรรดิสุก ดึ๊ก  พระนามเดิม เจ้าชายเหงียน ฟุก อึง อ๊าย (ค.ศ. 1852 – 6 ตุลาคม ค.ศ. 1883) เป็นจักรพรรดิแห่งเวียดนามเพียง 3 วัน ตั้งแต่ 20-23 กรกฎาคม ค.ศ. 1883 เป็นจักรพรรดิพระองค์ที่ 5 แห่งราชวงศ์เหงียน และเป็นพระราชชนกของสมเด็จพระจักรพรรดิถั่ญ ท้าย

พระชนม์ชีพช่วงแรก
สมเด็จพระจักรพรรดิสุก ดึ๊ก มีพระนามเดิมว่า เจ้าชายเหงียน ฟุก อึง อ๊าย และภายหลังเมื่อมีพระชนมายุได้ 17 พรรษา ได้ทรงเปลี่ยนเป็น เจ้าชายเหงียน ฟุก อึง เจิน  พระองค์เป็นพระโอรสองค์ที่ 2 ของเจ้าชายเหงียน ฟุก ห่ง อี  พระอนุชาพระองค์ที่ 4 ของสมเด็จพระจักรพรรดิตึ ดึ๊ก ซึ่งพระองค์และพระภราดร คือ เจ้าชายจั๊ญ มง และเจ้าชายเสือง เถี่ยน พระโอรสของเจ้าชายเหงียน ฟุก ห่ง กาย ทรงได้รับการชุบเลี้ยงเป็นพระราชโอรสบุญธรรมของจักรพรรดิตึ ดึ๊ก ที่ไม่มีพระราชโอรสสืบสกุล

หลังจากจักรพรรดิตึ ดึ๊ก เสด็จสวรรคต ผู้สำเร็จราชการทั้ง 3 คน คือ เหงียน วัน เตื่อง , โตน เทิ้ต เทวี้ยต  และเจิ่น เตี๋ยน ถั่ญ  ตัดสินใจให้เจ้าชายเหงียน ฟุก อึง เจิน ขึ้นสืบบัลลังก์ต่อไป การขึ้นครองราชบัลลังก์มีข้อโต้แย้งหลายประการ นักประวัติศาสตร์ฝั่ม วัน เซิน  และอีกหลายคนกล่าวว่า จักรพรรดิตึ ดึ๊ก เห็นว่า เจ้าชายเหงียน ฟุก อึง เจิน ไร้ความสามารถเกินกว่าที่จะปกครองบ้านเมือง และทรงเปลี่ยนพระพินัยกรรมให้เจ้าชายเสือง เถี่ยน ขึ้นครองบัลลังก์ต่อจากพระองค์แทน อย่างไรก็ตาม บรรดากลุ่มนางในและสตรีผู้มีอำนาจในพระราชวังโปรดปรานเจ้าชายเหงียน ฟุก อึง เจิน มากกว่า และขอร้องให้ผู้สำเร็จราชการแปลงพระพินัยกรรมแล้วแต่งตั้งเจ้าชายเป็นจักรพรรดิแทน

ขึ้นครองบัลลังก์และเสด็จสวรรคต
จักรพรรดิสุก ดึ๊ก ทรงครองราชย์เพียง 3 วันก่อนจะทรงถูกถอดจากราชบัลลังก์และถูกสำเร็จโทษโดยผู้สำเร็จราชการที่ได้นำพระองค์ขึ้นครองราชบัลลังก์ สาเหตุจูงใจนั้นยังไม่มีใครทราบแน่ชัด ฝั่ม วัน เซิน เขียนว่า พระองค์ทรงทำให้ราชสำนักขายหน้าจากความประพฤติเสเพลในพิธีราชาภิเษกมากเสียจนโตน เทิ้ต เทวี้ยต ยอมเปิดเผยพระพินัยกรรมส่วนที่ถูกปลอมแปลงของจักรพรรดิตึ ดึ๊ก ราชสำนักได้ตัดสินสำเร็จโทษพระองค์อย่างรวดเร็วด้วยการให้พระองค์เสวยยาพิษฐานละเมิดกฎการไว้ทุกข์ และพระศพของพระองค์ถูกฝังไว้ในสุสานที่ไม่มีเครื่องหมายบอกใด ๆ อย่างไรก็ตาม นักประวัติศาสตร์คนอื่น ๆ กล่าวว่า พระองค์ไม่ได้ถูกสำเร็จโทษ แต่ทรงถูกจองจำอยู่ในเรือนจำหลวงจนเสด็จสวรรคต ซึ่งน่าจะเป็นผลสืบเนื่องที่เป็นไปได้เมื่อพิจารณาว่าพระองค์ยังดำรงพระชนม์ชีพอยู่อีก 3 เดือน สาเหตุที่แท้จริงของการล้มราชบัลลังก์อาจเป็นเรื่องการเมือง กล่าวคือ บรรดาผู้สำเร็จราชการอาจกลัวว่าจักรพรรดิสุก ดึ๊ก จะขับพวกเขาลงจากอำนาจที่ตนเองมีอย่างล้นเหลือในช่วงที่จักรพรรดิตึ ดึ๊กทรงพระประชวร

หลังจากนั้นแล้ว ผู้สำเร็จราชการได้นำเจ้าชายเหงียน ฟุก ห่ง เสิ่ต พระอนุชาต่างพระราชชนนีของจักรพรรดิตึ ดึ๊ก ขึ้นเป็นจักรพรรดิเหียป ฮหว่า ทั้งนี้เพื่อเป็นการลดแรงต่อต้านจากบรรดานางในซึ่งโปรดปรานจักรพรรดิสุก ดึ๊ก ในช่วงรัชสมัยระยะสั้น ๆ ของจักรพรรดิเหียป ฮหว่า ก็ไม่ต่างกับจักรพรรดิสุก ดึ๊ก เพราะพระองค์พยายามลดอำนาจของผู้สำเร็จราชการ แต่ปรากฏว่าทรงถูกบังคับสละราชสมบัติและบังคับให้กระทำอัตวินิบาตกรรมเช่นเดียวกับผู้เป็นพระจักรพรรดิก่อนหน้า 

หลังจากผ่านความวุ่นวายไปหลายปี สมเด็จพระจักรพรรดิถั่ญ ท้าย พระราชโอรสของจักรพรรดิสุก ดึ๊ก ได้ขึ้นเป็นจักรพรรดิในปี ค.ศ. 1889 ทรงให้สร้างสุสานและศาลบูชาให้กับพระราชชนกในเว้ เป็นที่รู้จักในชื่อว่า สุสานสุก ดึ๊ก  ซึ่งได้กลายเป็นสุสานของพระราชวงศ์ในเวลาต่อมา
# อีวา ชานทาวา
อีวา ชานทาวา (ชื่อเล่น: อีวา; 26 ตุลาคม พ.ศ. 2533 —) เป็นนักกีฬาวอลเลย์บอลหญิงชาวกรีก และเคยเป็นอดีตผู้เล่นให้ทีมนครนนท์อีวา ชานทาวา

 ทีม 
 2015 - ปัจจุบัน :  ซีเอสเอ็ม ทาร์กอวิสต์
 2014 - 2015 :  โลโคโมทีฟ บากู
 2014 :  นครนนท์
 2013 - 2014 :  นาร์กิล เอฟโอ วริลลิเซีย
 2012 - 2013 :  คาร์ซิยากา
 2011 - 2012 :  เทอร์ เวอร์เดียน ฟอนตาเนลลาโต
 2009 - 2011 :  โอลิมเปียกอส
 2005 - 2009 :  ไอรากริส เทสซาโลนิกี
 1999 - 2005 :  จีซี เกรวานา
# เฟอร์รารี่ 488
เฟอร์รารี่ 488  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดย บริษัทรถยนต์สัญชาติอิตาลี เฟอร์รารี่ เปิดตัวครั้งแรกในงานเจนีวามอเตอร์โชว์ปี ค.ศ. 2015 โดยมีโฉม จีทีบี (GTB) เป็นโฉมแรกของรุ่น 488 เป็นรุ่นที่มาแทนที่สายการผลิต 458 ที่ได้ยกเลิกไปในปี ค.ศ. 2015 

488 ใช้เครื่องยนตร์ขนาด 3.9 ลิตร ทวินเทอร์โบชาร์จ V8 ซึ่งเล็กลงกว่ารุ่นก่อนหน้านี้ เครื่องยนตร์สามารถทำแรงม้าได้ 670 PS (493 kW; 661 hp) ที่ 8,000 rpm และแรงบิดขนาด 760 N·m (561 lb·ft) ที่ 3,000 rpm รถใช้ระบบเกียร์ดูเอิลคลัทซ์-7 จังหวะ จากฟอร์มูลาวัน รูปลักษณ์ภายนอกของรถมีความคล้ายคลึงกับ 458 และลาร์เฟอร์รารี่ ก่อนหน้านี้มาก

 รุ่น 
488 จีทีบี
488 จีทีบี (488 GTB) เป็นโฉมแรกของสายรุ่น 488 เป็นประเภทรถ 2 ที่นั่ง 2 ประตูแบบเบอร์ลิเนตตา เพื่อมาแทน458 อิตาเลียที่เป็นรถหลังคาแข็ง เปิดตัวครั้งแรกในวันที่ 3 กุมภาพันธ์ ค.ศ. 2015 และอย่างเป็นทางการในตลาดที่งานเจนีวามอเตอร์โชว์ ในเดือนมีนาคม 2015

ผู้ผลิตได้ออกมาประกาศว่าสมรรถภาพของรถในการทำอัตราเร่ง 0-100 กม./ชม. อยู่ที่ 3.0 วินาที 0-200 กม./ชม. ที่ 8.3 วินาทีและทำความเร็วสูงสุดได้ถึง 330 กม./ชม. (205 mph)

488 สไปเดอร์
thumb|left|488 สไปเดอร์ ในงานแฟรงเฟิร์ตมอเตอร์โชว์ ปี 2015
488 สไปเดอร์ (488 Spider) เป็นโฉมรถยนต์นั่งสมรรถนะสูง 2 ที่นั่ง แบบโรดสเตอร์ เปิดประทุน คล้ายกับ 458 สไปเดอร์ก่อนหน้านี้ รถได้รับการเปิดเผยเป็นรูปในช่วงปลายเดือนกรกฎาคม ค.ศ. 2015 และรถได้เปิดตัวอย่างเป็นทางการในงานแฟรงเฟิร์ตมอเตอร์โชว์ ในเดือนกันยายน 2015

488 สไปเดอร์ใช้เครื่องยนตร์รูปแบบเดียวกับ 488 จีทีบี รวมถึงเครื่องยนตร์ขนาด 3.9 ลิตร V8 670 แรงม้า แต่รถมีน้ำหนักมากกว่าจีทีบี 50 กิโลกรัม (110 lb) ถึงอย่างไรก็ดีรถเบากว่า 458 สไปเดอร์ 10 กิโลกรัม รถสามารถทำอัตราเร่ง 0-100 กม./ชม. ได้ในเวลาเดียวกันกับ จีทีบีที่ 3.0 วินาที ขณะที่ 0-200 กม./ชม. มากกว่าเล็กน้อยที่ 8.7 วินาที ส่วนความเร็วสูงสุดทำได้ที่ 325 กม./ชม. (202 mph)  สำหรับการจำหน่ายโฉมนี้ในอังกฤษคาดว่าจะจำหน่ายในช่วงปลายฤดูใบไม้ผลิปี 2016

488 พิสต้า

ก่อนหน้านี้ เราได้รายงานเรื่องข้อมูลหลุดของ Ferrari 488 รุ่นพิเศษที่แรงกว่ารุ่นปกติ และ คาดว่าจะใช้รหัส GTO บัดนี้ ค่ายม้าพยศได้เปิดเผยข้อมูลรถยนต์รุ่นดังกล่าวแล้วในชื่อ Ferrari 488 Pista โดยมาพร้อมกับขุมพลัง V8 เทอร์โบคู่ ที่แรงที่สุดในประวัติศาสตร์ของ Ferrari ทั้งยังปรับปรุงหน้าตาและช่วงล่างใหม่ พร้อมกับรีดน้ำหนักตัวถังลงอีก 90 กิโลกรัม

488 พิสต้า สไปเดอร์

ค่ายม้าพยศได้เปิดตัวรถยนต์เปิดประทุนมาแล้ว 50 รุ่น โดยน้องใหม่ล่าสุด มีชื่อว่า Ferrari 488 Pista Spider วางตำแหน่งเอาไว้ในฐานะ Special Series เพื่อเฉลิมฉลองในโอกาสดังกล่าว มาพร้อมกับเครื่องยนต์ V8 3.9 ลิตร เทอร์โบคู่ เจ้าของรางวัล International Engine of the Year Awards 3 ปีซ้อน ส่วนรายละเอียดมิติตัวถัง ยาว x กว้าง x สูง : 4,605 x 1,975 x 1,206 มิลลิเมตร

Motorsport

488 จีทีอี และ จีที3
thumb|#51 AF Corse Ferrari 488 จีทีอี, 2018 6 Hours of Silverstone|alt=
thumb|Ferrari 488 จีที3|alt=
เป็นเวอร์ชันรถแข่งของ 488 จากโฉม จีทีบี ซึ่งมาแทนรถแข่งรุ่น 458 อิตาเลีย จีทีซี และอิตาเลีย จีที3 ก่อนหน้านี้ ซึ่งยังคงใช้เครื่องยนตร์แบบเดียวกันกับจีทีบีปกติ ขนาด 3.8 ลิตร V8
# พระพรหมมุนี (แย้ม อุปวิกาโส)
พระพรหมมุนี นามเดิม แย้ม ฉายา อุปวิกาโส เป็นพระภิกษุในคณะธรรมยุติกนิกาย พระราชาคณะเจ้าคณะรองหนกลาง อดีตเจ้าอาวาสวัดราชประดิษฐสถิตมหาสีมารามราชวรวิหาร

 ประวัติ 
พระพรหมมุนี มีนามเดิมว่าแย้ม เกิดเมื่อวันอาทิตย์ที่ 5 พฤศจิกายน พ.ศ. 2408 ตรงกับวันแรม 2 ค่ำ เดือน 12 ปีฉลู ภูมิลำเนาอยู่บ้านพลูหลวง จังหวัดสุพรรณบุรี ปีมะแม พ.ศ. 2426 ขณะอายุได้ 19 ปี ได้บวชเป็นสามเณรที่วัดราชประดิษฐฯ โดยมีสมเด็จพระพุทธโฆษาจารย์ (สา ปุสฺสเทโว) เป็นพระอุปัชฌาย์ ศึกษาพระปริยัติธรรมกับอาจารย์รอดจนอายุครบอุปสมบท จึงได้อุปสมบท ณ วัดราชประดิษฐฯ โดยมีสมเด็จพระอริยวงศาคตญาณ (สา ปุสฺสเทโว) เป็นพระอุปัชฌาย์ แล้วศึกษาพระปริยัติธรรมกับพระอุปัชฌาย์บ้าง กับอาจารย์บุศย์บ้าง

ท่านเข้าสอบพระปริยัติธรรมครั้งแรกในปีระกา พ.ศ. 2428 แต่แปลตกไม่ได้เป็นเปรียญ ต่อมาในปีขาล พ.ศ. 2433 สอบได้เปรียญธรรม 3 ประโยค และในปีมะแม พ.ศ. 2438 แปลได้เพิ่มอีก 3 ประโยครวมเป็นเปรียญธรรม 6 ประโยค  

 สมณศักดิ์ 
 พระครูสมุห์ ฐานานุกรมในสมเด็จพระพุทธโฆษาจารย์ (สา ปุสฺสเทโว)
 พระครูสังฆวิจารณ์ ฐานานุกรมในสมเด็จพระพุทธโฆษาจารย์ (สา ปุสฺสเทโว)
 พระครูธรรมรูจี ฐานานุกรมในสมเด็จพระพุทธโฆษาจารย์ (สา ปุสฺสเทโว)
 พระครูธรรมราต ฐานานุกรมในสมเด็จพระพุทธโฆษาจารย์ (สา ปุสฺสเทโว)
 พระครูวรวงศา ฐานานุกรมในสมเด็จพระพุทธโฆษาจารย์ (สา ปุสฺสเทโว)
 พระครูธรรมกถาสุนทร ฐานานุกรมในสมเด็จพระอริยวงศาคตญาณ สมเด็จพระสังฆราช (สา ปุสฺสเทโว)
 พระครูปลัดอวาจีคณานุสิชฌน์ ฐานานุกรมในสมเด็จพระอริยวงศาคตญาณ สมเด็จพระสังฆราช (สา ปุสฺสเทโว)
 8 พฤศจิกายน พ.ศ. 2442 เลื่อนเป็นพระราชาคณะที่ พระอวาจีคณานุสิชฌน์ สังฆอิศริยาลังการ วิจารณกิจโกศล วิมลสังฆนายก ปิฎกธรรมรักขิตราชกิจจานุเบกษา, พระบรมราชโองการ ประกาศตั้งตำแหน่งพระสงฆ์, เล่ม 16, ตอน 34, 19 พฤศจิกายน ร.ศ. 118, หน้า 487
 10 พฤศจิกายน พ.ศ. 2455 เลื่อนเป็นพระราชาคณะผู้ใหญ่ที่ พระเทพกวีศรีวิสุทธิดิลก ตรีปิฎกบัณฑิต ยติคณิศร บวรสังฆารามคามวาสีราชกิจจานุเบกษา, พระบรมราชโองการ ประกาศ ตั้งพระราชาคณะ, เล่ม 29, ตอน ก, 13 พฤศจิกายน ร.ศ. 131, หน้า 238
 30 ธันวาคม พ.ศ. 2463 เลื่อนเป็นพระราชาคณะชั้นธรรมที่ พระธรรมปาโมกข์ ยุตโยคญาณดิลก ไตรปิฎกธารี ธรรมวาทียติคณิศร บวรสังฆารามคามวาสีราชกิจจานุเบกษา, พระราชทานสัญญาบัตรพระสงฆ์, เล่ม 37, 9 มกราคม 2463, หน้า 3391
 9 พฤศจิกายน พ.ศ. 2466 เลื่อนเป็นพระราชาคณะเจ้าคณะรองอรัญวาสีที่ พระอุบาลีคุณูปมาจารย์ ญาณวิสุทธิ์จริยาปรินายก ตรีปิฎกคุณาลังการ นานาสถานราชคมนีย์ สาธุการีธรรมากร สุนทรศีลาทิขันธ์ราชกิจจานุเบกษา, ประกาศสถาปนา สมณศักดิ์, เล่ม 40, ตอน 0 ง, 9 พฤศจิกายน 2466, หน้า 2593
 9 พฤศจิกายน พ.ศ. 2468 เลื่อนเป็นพระราชาคณะเจ้าคณะรองหนกลางที่ พระพรหมมุนีศรีวิสุทธิญาณ ตรีปิฎกธรรมาลังการวิภูษิต มัชฌิมคณิศร บวรสังฆารามคามวาสีสังฆนายกราชกิจจานุเบกษา, พระบรมราชโองการ ประกาศ สถาปนาเลื่อนและตั้งสมณศักดิ์, เล่ม 42, ตอน 0 ก, 15 พฤศจิกายน 2468, หน้า 208

 มรณภาพ 
พระพรหมมุนี อาพาธด้วยโรคอัมพาต มรณภาพเมื่อวันที่ 16 ตุลาคม พ.ศ. 2474 เวลา 04.35 น. สิริอายุได้  พรรษา 47 เวลา 18.00 น. สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ เสด็จไปสรงน้ำศพพระราชทาน และเชิญศพลงลองในตั้งบนแว่นฟ้า 2 ชั้น ประกอบโกศแปดเหลี่ยม และโปรดให้พระพิธีธรรมสวดพระอภิธรรมเวลากลางคืนมีกำหนด 3 วันราชกิจจานุเบกษา, ข่าวถึงมรณภาพ, เล่ม 48, ตอน ง, 25 ตุลาคม 2474, หน้า 2683
# ฟุตบอลทีมชาติจีนไทเป
ฟุตบอลทีมชาติจีนไทเป  เป็นตัวแทนของสาธารณรัฐจีนในการแข่งขันฟุตบอลระหว่างประเทศ อยู่ภายใต้การบริหารของสมาคมฟุตบอลจีนไทเป โดยทีมมีประวัติความสำเร็จในระดับเอเชียคือคว้าอันดับ 3 เอเชียนคัพ ปี 1960 และคว้าเหรียญทองในการแข่งขันเอเชียนเกมส์ เมื่อปี 1954 และ 1958

ในปี พ.ศ. 2470 ประเทศจีนเกิดสงครามกลางเมือง ทำให้ทีมชาติไต้หวันได้สิทธิ์แข่งขันฟุตบอลระหว่างประเทศแทนทีมชาติจีน และแยกออกจากกันในปี พ.ศ. 2508 ซึ่งทีมชาติจีนถูกก่อตั้งขึ้นมาอีกครั้ง

 ประวัติการแข่งขัน 
 ฟุตบอลโลก 
 1930 ถึง 1950 – ไม่ได้เข้าร่วม
 1954 ถึง 1958 – ถอนตัว
 1962 ถึง 1974 – ไม่ได้เข้าร่วม
 1978 ถึง 2026 – ไม่ผ่านรอบคัดเลือก

 โอลิมปิกฤดูร้อน 
 1952 ถึง 1956 – ไม่ได้เข้าร่วม
 1960 – รอบ 16 ทีมสุดท้าย
 1964 ถึง 1976 – ไม่ผ่านรอบคัดเลือก
 1980 – ถอนตัว
 1984 ถึง 1988 – ไม่ผ่านรอบคัดเลือก

 เอเชียนคัพ 
 1956 – ไม่ผ่านรอบคัดเลือก
 1960 – อันดับที่ 3
 1964 – ถอนตัว
 1968 – อันดับที่ 4
 1972 – ถอนตัว
 1976 – ถูกขับออกจากเอเอฟซี
 1980 ถึง 1988 – ไม่ได้เข้าร่วม
 1992 ถึง 2023 – ไม่ผ่านรอบคัดเลือก

 เอเอฟซีแชลเลนจ์คัพ 
 2006 – รอบก่อนรองชนะเลิศ
 2008 ถึง 2014 – ไม่ผ่านรอบคัดเลือก

 อีสท์เอเชียนแชมเปียนชิพ 
 2003 ถึง 2015 – ไม่ผ่านรอบคัดเลือก

 เอเชียนเกมส์ 
 1951 – ไม่ได้เข้าร่วม
 1954 ถึง 1958 – 15px เหรียญทอง
 1962 – ไม่ได้เข้าร่วม
 1966 – รอบแรก
 1970 ถึง 1998 – ไม่ได้เข้าร่วม

 เชิงอรรถ